CELEX: 32017R0781
Language: hr
Date: 2017-05-05 00:00:00
Title: Provedbena uredba Komisije (EU) 2017/781 оd 5. svibnja 2017. o oduzimanju odobrenja za aktivnu tvar metil nonil keton, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Provedbene uredbe Komisije (EU) br. 540/2011 (Tekst značajan za EGP. )

6.5.2017   
            
            
               HR
            
            
               Službeni list Europske unije
            
            
               L 118/1
            
         PROVEDBENA UREDBA KOMISIJE (EU) 2017/781
   оd 5. svibnja 2017.
   o oduzimanju odobrenja za aktivnu tvar metil nonil keton, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Provedbene uredbe Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno drugu mogućnost iz njezina članka 21. stavka 3. i njezin članak 78. stavak 2.,
   budući da:
   
               (1)
            
            
               Direktivom Komisije 2008/127/EZ (2) metil nonil keton uvršten je u Prilog I. Direktivi Vijeća 91/414/EEZ (3) kao aktivna tvar. U skladu s Provedbenom uredbom Komisije (EU) br. 608/2012 (4) podnositelj prijave na čiji je zahtjev metil nonil keton uvršten mora dostaviti daljnje potvrdne informacije o sljedećemu: (a) specifikacijama tehničkog materijala u toksikološkim i ekotoksikološkim studijama kod sisavaca; (b) specifikacijama s pratećim podacima serije i potvrđenim metodama analize; (c) odgovarajućoj ocjeni izmjene i ponašanja te tvari i mogućih proizvoda pretvorbe u okolišu; i (d) riziku za akvatične organizme i živuće organizme u tlu. Te je informacije bilo potrebno dostaviti do 30. travnja 2013. za točke (a) i (b), odnosno do 31. prosinca 2015. za točke (c) i (d).
            
         
               (2)
            
            
               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (5).
            
         
               (3)
            
            
               Podnositelj prijave do 31. prosinca 2015. nije dostavio potvrdne informacije o točkama (c) i (d) uvodne izjave 1. Osim toga, podnositelj prijave nije odgovorio na dopis Komisije kojim je pozvan da objasni svoju situaciju prije donošenja odluke o oduzimanju odobrenja za predmetnu tvar.
            
         
               (4)
            
            
               Sukladno tome, primjereno je oduzeti odobrenje za metil nonil keton.
            
         
               (5)
            
            
               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.
            
         
               (6)
            
            
               Državama članicama trebalo bi omogućiti dovoljno vremena za oduzimanje odobrenja za sredstva za zaštitu bilja koja sadržavaju predmetnu aktivnu tvar. Za sredstva za zaštitu bilja koja sadržavaju tu aktivnu tvar primjereno je ograničiti najdulje trajanje razdoblja odgode koje države članice mogu odobriti u skladu s člankom 46. Uredbe (EZ) br. 1107/2009.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Oduzimanje odobrenja
   Odobrenje za aktivnu tvar metil nonil keton oduzima se.
   Članak 2.
   Izmjene Provedbene uredbe (EU) br. 540/2011
   U dijelu A Priloga Provedbenoj uredbi (EU) br. 540/2011 briše se unos 238., metil nonil keton.
   Članak 3.
   Prijelazne mjere
   Države članice oduzimaju odobrenja za sredstva za zaštitu bilja koja kao aktivnu tvar sadržavaju metil nonil keton najkasnije do 26. kolovoza 2017.
   Članak 4.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije 26. kolovoza 2018.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. svibnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.)
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Provedbena uredba Komisije (EU) br. 608/2012 od 6. srpnja 2012. o izmjeni Provedbene uredbe (EU) br. 540/2011 u pogledu uvjeta za odobrenje aktivnih tvari denatonij benzoata, metil nonil ketona i biljnih ulja/ulja klasaste metvice (SL L 177, 7.7.2012., str. 19.).
   
      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).